wickkiey/tamil-wikipedia-markdown huggingface dataset:
# தொலையச்சு


**தொலையச்சு,** (*Telex*) உள்நாட்டு வெளிநாட்டு வெளியக செய்திப்பரிமாற்றங்களில் பயன்படுத்தப்படுகின்ற எழுத்து மூலமான தகவல் பரிமாற்ற சாதனமாகும். செய்தி அனுப்புபவரின் முனையில் உள்ள தொலையச்சு இயந்திரத்தில் அச்சிடப்படுகின்ற செய்தியானது தொலைபேசி இணைப்பு வழியாகச் செய்தி பெறுபவரின் தொலையச்சு இயந்திரத்தினூடாக வெளியீடு செய்யப்படுகின்றது.  

வியாபாரத்தில் ஆவணங்கள், கடிதங்கள் போன்றவற்றை எழுத்து மூலம் பரிமாற்றி கொள்வதற்கு கையாளப்படுகின்றது.  

he:טלגרפיה#טלקס
# ரத்னம் எட்வர்ட் எடின்

**இரத்தினம் எட்வர்ட் எடின்** (*Ratnam Edward Edin*, பிறப்பு: சனவரி 22, 1992) இலங்கையின் யாழ்ப்பாணத்தைப் பிறப்பிடமாகக் கொண்ட துடுப்பாட்ட வீரர்.  

இவர் கொழும்பு தமிழ் யூனியன் துடுப்பாட்டக் கழக உறுப்பினராகத் தேர்ந்தெடுக்கப்பட்டுள்ளார். எட்வர்ட் எடின் யாழ்ப்பாணம் மத்திய கல்லூரி மாணவன் ஆவர்.
# மங்கம்மா சபதம் (1985 திரைப்படம்)



***மங்கம்மா சபதம்*** (*Mangamma Sabadham*) செப்டம்பர் 21, 1985 ஆம் ஆண்டு அன்று கே. விஜயன் இயக்கத்தில் கமல்ஹாசன், மாதவி, சத்யராஜ், மற்றும் பலர் நடித்தது வெளிவந்த ஒரு தமிழ்த் திரைப்படம் ஆகும். மலையாளத்தில் ‘*ராண்டும் ராண்டும் அஞ்சு ’* என்ற பெயரில் வெளியானது.  

## கதை விளக்கம்
மங்கம்மா சபதம் திரைப்படம் 1985 ஆம் ஆண்டு அன்று கே. விஜயன் இயக்கத்தில் வெளிவந்த திரைப்படமாகும். இத்திரைப்படத்தில் கமல்ஹாசன் அவர்கள் இரண்டு கதாபாத்திரங்களன தந்தை மற்றும் மகனாக நடித்துள்ளார். நடிகை சுஜாதா இரண்டாவது (மகன்) கமல்ஹாசனின் அம்மாவாகவும், நடிகை மாதவி காதலியாகவும் நடித்துள்ளனர். இத்திரைப்படத்தில் சத்யராஜ் வில்லன் பாத்திரத்தில் நடித்துள்ளார். மேலும் இக் கதையின் துவக்கம் கமல்ஹாசனின் சொத்துக்களை தனதாக்கிக் கொள்வதர்க்காக கமல்ஹாசனையும் அவர் மனைவியான சுஜாதாவையும் கொலை செய்ய சத்யராஜ் திட்டம் தீட்டுகிறார். அதில் கமல்ஹாசன் (தந்தை) இறந்துவிடுகிறார். கர்பினியான சுஜாதா தப்பித்து விடுகிறார். அதன் பிறகு சுஜாதாவிற்கு மகனாக கமல்ஹாசன் பிறக்கிறார். பின்னர் தன் மகனைவைத்து தன் கனவரைக் கொலை செய்தவர்களைப் பழிவாங்குகிறார் சுஜாதா, சத்யராஜின் கூட்டாளியாக சுகுமாரி நடித்துள்ளார். மேலும் இத்திரைப்படத்தில் ஆச்சி மனோரமா சென்னை தமிழான மெட்ராஸ் பாஷையில் பேசி நகைச்சுவையாக நடித்துள்ளார். மேலும் இத் திரைப்படம் நவம்பர் 23, 1984 ஆம் ஆண்டு அன்று மிதுன் சக்கரவர்த்தி, ஸ்மிதா பாட்டீல், அம்ரிஷ் பூரி மற்றும் பலர் நடிப்பில் வெளிவந்த, **கசம் பைதா கரனே வாலே கி** என்ற இந்தித் திரைப்படத்தின் தழுவல் ஆகும்.
# ஒப்பு உயிரியல் விளைவு

ஊடுகதிரியலில் **ஒப்பு உயிரியல் விளைவு** (*relative biological effectiveness*; RBE) என்பது ஒரு உயிரியின் அல்லது அதன் ஒரு உறுப்பில் ஒரு குறிப்பிட்ட விளைவினைத் தோற்றுவிக்கத் தேவைப்படும் திட்டமாகக் கொண்ட கதிர்வீச்சின் ஏற்பளவிற்கும் அதே விளைவினைத் தோற்றுவிக்க, சோதனைக்காக எடுத்துக்கொண்ட கதிரின் ஏற்பளவிற்குமுள்ள விகிதமாகும். இச்சொல் கதிர்உயிரியலில் (Radiobiology) மட்டும் பயன் படுத்தப்படுகிறது. பொதுவாக, திட்டக்கதிராக 200 கிலோ எலெக்ட்ரான் வோல்ட் (keV) எக்சு கதிர்கள் எடுத்துக் கொள்ளப்படுகின்றன.  

## வரைவிலக்கணம்
*T* வகைத் திசு ஒன்றில் "R"-வகை கதிர்வீச்சிற்கு ஒப்பு உயிரியல் விளைவு (RBE) பின்வருமாறு தரப்படு:  

:<math>RBE= \frac{D_X}{D_R}</math>  

இங்கு, *D*<sub>*X*</sub> என்பது "X"-வகை கதிர் ஏற்பளவு, *D*<sub>*R*</sub> என்பது அதே அளவு உயிரியல் விளைவைத் தோற்றுவிக்கும் "R" வகை கதிர்வீச்சின் ஏற்பளவு ஆகும்.  

எடுத்துக்காட்டாக, ஒரு குறிப்பிட்ட விளைவிற்கு 200 கிலோ எலெக்ட்ரான் வோல்ட் கதிர்களுக்கு 150 சென்றி கிரே (1.5 கிரே) தேவை என்றும் அதே விளைவைத் தோற்றுவிக்க 100 சென்றி கிரே நியூட்ரான் கதிரும் தேவை என்றால், ஒ.உ.வி.150÷100=1.5 ஆகும்.  

## வெளியிணைப்புகள்
- Relative Biological Effectiveness in Ion Beam Therapy
# 1518



**1518** (**MDXVIII**) பழைய யூலியன் நாட்காட்டியில் வெள்ளிக்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- ஏப்ரல் 18 - போலந்தின் அரசியாக போனா ஸ்ஃபோர்சா முடிசூடினார்.
- மே 26 - வெள்ளிக் கோளின் சூரியக்கடப்பு இடம்பெற்றது.
- சூலை - பிரான்சின் ஸ்ட்ராஸ்பேக் நகரில் மக்கள் தொடர்ந்து நடனமாடியதில் பலர் இறந்தனர்.
- அக்டோபர் 3 - லண்டன் உடன்படிக்கை மேற்கு ஐரோப்பாவில் தற்காலிகமாக அமைதியைக் கொணர்ந்தது.
- ஆப்பிரிக்காவில் அடிமை வணிகம் ஆரம்பமானது.
- லோப்பசு சுவார் ஆல்வெரெங்கா தலைமையில் 19 போர்த்துக்கீசக் கப்பல்கள் இலங்கை வந்தடைந்தன. உள்ளூரில் சிங்களவர் எதிர்ப்புத் தெரிவித்தனராயினும், அவர்கள் கொழும்பில் ஒரு கோட்டையை நிர்மாணித்தனர்.

## பிறப்புகள்

## இறப்புகள்
# தர்கா நகர்

** தர்கா நகர்** இலங்கை நாட்டின் மேல் மாகாணத்தில் களுத்துறை மாவட்டத்தில் பேருவளை தேர்தல் தொகுதியில் அமைந்துள்ளது. ஆரம்பத்தில் இது அளுத்காமம் என்றே அழைக்கப்பட்டது. பின்னர் அதிக இசுலாமியர்கள் வாழ்வதன் காரணமாக தர்கா நகர் என்று பெயரிடப்பட்டது.  

## பாடசாலை

### அரச பாடசாலைகள்

- களு-அல் ஹம்றா மகா வித்தியாலயம்
- களு-சாஹிரா கல்லூரி
- களு-அழுத்கம்வீதிய முஸ்லிம் மகளிர் கல்லூரி
- களு-பதிராஜகொட கனிஷ்ட வித்தியாலயம்
- களு-ஸ்ரீ ஞானேசர மகா வித்தியாலயம்
- களு-வராபிடிய கனிஷ்ட வித்தியாலயம்

### சர்வதேச பாடசாலை

- அலிப் சர்வதேச பாடசாலை
- பம்ரிஜ் சர்வதேச பாடசாலை

### கல்வியற் கல்லூரி

- தேசிய ஆசிரியர் கலாசாலை

### அரபிக்கல்லூரி
- முஅய்யிதுல் இஸ்லாம் அரபுக்கல்லூரி,
- இல்ஹாருல்இஸ்லாம் அரபிக்கல்லூரி
# தொலைக்காட்சி நிகழ்ச்சி

**தொலைக்காட்சி நிகழ்ச்சி ** (Television show) என்பது தொலைக்காட்சிப் பெட்டியில் புவி காற்று, செய்மதி மற்றும் கம்பி வழியாக ஒளிபரப்பப்படுகிறது. இந்த நிகழ்ச்சிகளுக்கு இடையில் பொதுவா முக்கிய செய்திகள், விளம்பரங்கள் அல்லது திரைப்பட முன்னோட்டங்கள் காட்டப்படும்.  

தொலைக்காட்சி நிகழ்ச்சிகள் பெரும்பாலும் ஒரேமுறையாகத் தயாரிக்கப்பட்டதாக இருக்கலாம் அல்லது ஒரு குறிப்பிட்ட இடைவெளியில் ஒளிபரப்பப்படும் தொடராக இருக்கலாம். ஒரு தொடர் நிகழ்ச்சியின் ஒரு நிகழ்ச்சி 'பகுதி நிகழ்வு' (episode) எனப்படுகிறது. குறிப்பிட்ட எண்ணிக்கையிலான பகுதிகளுடன் திட்டமிடப்படும் தொலைக்காட்சித் தொடர் குறுந்தொடர் அல்லது தொடர் என வழங்கப்படுகிறது. முடிவான நீளமின்றி தயாரிக்கப்படும் தொடர்கள் குறிப்பிட்ட காலத்திற்கு ஒளிபரப்பப்பட்ட பின்னர் நிறுத்தப்பட்டு மீண்டும் தொடருமாறு பகுக்கப்படுகிறது. இத்தொடர் தொடர் நிகழ்ச்சியின் 'பருவம்' எனப்படுகிறது.  

ஒரேமுறையாக ஒளிபரப்பப்படும் நிகழ்ச்சி 'சிறப்பு' நிகழ்ச்சியாக அறிவிக்கப்படலாம். தொலைக்காட்சித் திரைப்படம் எனப்படுவது (டிவி மூவி) வெள்ளித்திரைகளில் அல்லாது தொலைக்காட்சித் திரைகளில் வெளியிடுவதற்காக உருவாக்கப்பட்ட திரைப்படமாகும். பல வெற்றிகரமான தொலைக்காட்சி திரைப்படங்கள் டிவிடி வட்டுக்களில் வெளியிடப்பட்டுள்ளன.  

ஒரு நிகழ்ச்சி உருவாக்கப்பட்டு ஒளித நாடாக்களிலோ அல்லது பல்வித இலத்திரனியல் ஊடகங்களிலோ பிந்நாள் ஒளிபரப்பிற்காக பதிவு செய்யப்படலாம்; அல்லது நேரடியாக நேரலை தொலைக்காட்சியாக ஒளிபரப்பப்படலாம்.  

## தமிழில்
தமிழ்த் தொலைக்காட்சித்துறையில் பெரும்பாலமும் கிழமை நாட்களில் நாடகத் தொடர்கள் தான் ஒளிபரப்பப்படும். வார நாட்களில் குறிப்பிட்ட அத்தியாங்களுடன் உருவாக்கப்பட்ட நிகழ்ச்சிகள் ஒளிபரப்பப்படும்.  

பெரும்பாளான தொடர்கள் வாரத்தில் 6 நாட்களில் 20 முதல் 22 மணித்தியாலங்கள் ஒளிபரப்படுகின்றது. நிகழ்ச்சிகள் சனி மற்றும் ஞாயிற்றுக்கிழமைகளில் 40 முதல் 45 நிமிடங்கள் ஒளிபரப்படுகின்றது. சில நிகழ்ச்சிகள் வாரத்தில் ஒரு நாள் 40 நிமிடம் ஒளிபரப்பும் வழக்கமும் உண்டு. பண்டிகை நாட்களில் ஒரு அத்தியாய சிறப்பு நிகழ்ச்சிகள் 20 முதல் 30 நிமிடங்கள் ஒளிபரப்பப்படுகின்றது.  

## தொலைக்காட்சி நிகழ்ச்சி வகைகள்
;வரிவடிவப்படியான மனமகிழ்வு நிகழ்ச்சிகள்  

- இயங்குபடம்
- காலை நிகழ்ச்சி
- குழந்தைகள்
- நகைச்சுவை
- நகைச்சுவை-நாடகம்
- சமையல்
- பகல்நேர நிகழ்ச்சி
- கற்பனை
- சட்ட நாடகம்
- நேர்காணல்
- மருத்துவ நாடகம்
- நாடகத் தொடர்
- குறுந்தொடர்
- நடைமுறை நாடகம்
- அரசியல் நாடகம்
- பிரதான நேரம்
- பலவகையான நிகழ்ச்சி
- அறிவியல் புனைகதை
- காதல்
- டீன் நாடகம்
- ஆவணப்படம்

;வரிவடிவமிடப்படாத மனமகிழ்வு நிகழ்ச்சிகள்  
- விளையாட்டு நிகழ்ச்சி
- உண்மைநிலை நிகழ்ச்சி
- அரட்டை அரங்க நிகழ்ச்சிகள்

;தகவல் நிகழ்ச்சிகள்  
- தகவல் விளம்பர நிகழ்ச்சிகள்
  - விளம்பரத்திற்கான பணம் செலுத்தப்பட்ட நிகழ்ச்சிகள்.
  - திரைப்பட வெளியீடு குறித்து பொருட்காட்சி குறித்து போன்றவை.
- செய்திகள்
- தொலைக்காட்சி ஆவணப்படங்கள்
- செய்தித் தொகுப்புகள்—நடப்பு நிகழ்வுகளைக் குறித்தான கலந்துரையாடல்
# பாரத் ஆங்கில உயர்நிலை பள்ளி



**பாரத் ஆங்கில உயர்நிலை பள்ளி** (English: Bharath English High School) என்பது புதுச்சேரி ஆட்சிப்பகுதியில் உள்ள அரியாங்குப்பம் என்னும் ஊரில் உள்ளது. 1977 ஆம் ஆண்டு மே 19 அன்று இராதா என்கிற கிருஷ்ணன் என்பவரால் இப்பள்ளி தொடங்கப்பட்டது. ”உண்மை, துணிவு மற்றும் பிரகாசம்” எனும் வாக்கியத்தை பள்ளியின் கொள்கை வாக்கியமாகக் கொண்ட இப்பள்ளியின் நிர்வாகியாக கி. பார்த்தசாரதி என்பவரும், தலைமை ஆசிரியையாக பா. உமாதேவி என்பவரும் உள்ளனர்.
# மஸ்மக் கோட்டை


**மஸ்மக் கோட்டை** சவுதி அரேபியாவின் தலைநகரான ரியாத்தின் மையப்பகுதியில் அமைந்துள்ள ஒரு கோட்டை ஆகும். இது களிமண் மற்றும் செங்கற்களைக்கொண்டு கட்டப்பட்ட ஒரு களிமண் கோட்டை ஆகும். இக்கோட்டை சவுதி அரேபியாவின் வரலாற்றில் மிக முக்கிய இடம் வகிக்கிறது. தற்போது இது சீரமைக்கப்பட்டு காட்சியகமாக உள்ளது.
# களிமண்


**களிமண்** ஒருவகையான மண் வகையாகும். பெரும்பாலும் கறுப்பு நிறத்தில் இருக்கும் இந்த மண் பானை போன்ற மட்பாண்டங்கள், பொம்மைகள், செங்கல் போன்றவை செய்ய பயன்படுகிறது. பண்டைய காலத்திலிருந்தே களிமண் பயன்படுத்தப்பட்டு வருகிறது, பண்டை நாகரிகம் இருந்த இடங்களில் நடந்த பல அகழ்வாராய்ச்சிகளில் கிடைத்த ஓடுகள், முதுமக்கள் தாழிகள் போன்ற பலவும் களிமண்ணால் செய்யப்பட்டவையே.
# குதிரைமலை (இலங்கை)



**குதிரைமலை** (சிங்களம்: කුදිරමලෙයි, கிரேக்கம்: *Hippuros*, ஆங்கிலம்: *Horse Cliff*) என்பது இலங்கையின் மேற்கு கடற்கரையில் அமைந்த முனை பகுதியும் பண்டைய துறைமுக நகரமும் ஆகும். இது முன்பு யாழ்ப்பாண தீபகற்ப அரசின் பண்டைய தலைநகர் நல்லூருக்கு முன் தலைநகராகவும் பன்னாட்டு வர்த்தக மையமாகவும் விளங்கியது. சிலாபத்துறைக்கு அருகில் மன்னார் வளைகுடாவில் அமைந்துள்ள இது மன்னார் பண்டைய துறைமுக நகரம், வரலாற்று புகழ்மிக்க திருக்கேதீச்சரம் ஆகிய வரலாறுகளை பகிர்ந்து கொண்டுள்ளது. குதிரைமலை புத்தளம் மாவட்ட வடமுனையில் அமைந்து, பயனுள்ள மன்னார் தென் துறைமுகமாகவும், யாழ் தீபகற்ப மற்றும் வன்னி அரசுகளின் தென்முனை எல்லை நகரமாக பயன்பட்டது. இது திருகோணமலையிலிருந்து வன்னிக்கு மேற்கில் அமைந்துள்ளது. இதன் கரையிலிருந்து முத்தகழ்வு இடமும் பண்டைய கிராமமுமான வங்காலை 20 கி.மீ தூரத்தில் வடக்கில் அமைந்துள்ளது. இப்பகுதி தற்போது தேசிய பூங்காவின் கீழ் சேர்க்கப்பட்டுள்ளது.  

இப்பகுதி ஆட்சியாளர்களில் அல்லி ராணி, கொற்றன், அவரது தந்தை (பிட்டன்) மற்றும் சமகாலத்தவர்களான அதியமான் நெடுமான் அஞ்சி மற்றும் அவரது மகன் குமணன் ஆகியோர் அடங்குவர்.
# சோபி சோல்


**சோபி சோல்** (ஆங்கிலம்: Sophia Magdalena Scholl - பிறப்பு 9 மே 1921 - 22 பெப்ரவரி 1943) ஒரு யேர்மனிய மாணவர், புரட்சிவாதி, வன்முறையற்ற வெள்ளை ரோசா இயக்கத்தின் ஒரு செயற்பாட்டாளர். நாசி யேர்மனிக்கு எதிரான போராட்டங்களில் பங்கெடுத்த இவர் போர் எதிர்ப்பு துண்டறிக்கைகளை விநியோகம் செய்ததற்காக தேசத் துரோகக் குற்றம் காணப்பட்டு மரண தண்டனை விதிக்கப்பட்டார். 1970களின் பின்பு இவர் ஒரு யேர்மனிய மாவீராகக் கொண்டாடப்படுகிறார்.
# விவேக சிந்தாமணி


**விவேக சிந்தாமணி** என்பது ஒரு பழமையான தமிழ் நூலாகும். இது அனுபவ மூதுரைகளைக் கொண்ட தமிழ் செய்யுள் தொகுப்பாகும். இந்த நூலின் ஆசிரியர் யார் என்பது தெரியாது. எந்த காலத்தில் இயற்றப்பட்ட நூல் என்பதும் தெரியாது. நாயக்கர் காலத்தில் இந்த நூல் உருவாகியிருக்கலாம் என்று ஒரு சிலர் கூறுகின்றனர். இந்நூலில் சிந்தனைக்குகந்த, பொருள் பொதிந்த வார்த்தைகளால் நீதிகளும், அழகியலும் செய்யுள் நடையில் சொல்லப்பட்டு இருக்கிறது. தனிப்பாடல்களாக இருந்த பாடல்களைத் தொகுத்து இந்த நூல் உருவானது என்ற அனுமானமும் உண்டு.  

பகுத்தறிவு பட்டறிவின் தெளிவு.  

நினைவில் ஒளிரும் மணி சிந்தாமணி.  

பகுத்தறிவு மணிகளே ‘விவேக சிந்தாமணி’.  

இந்த நூல் தொகுப்பில் 135 பாடல்கள் உள்ளன.  

மேலும் சில பிரதிகளில் மட்டும் காணப்படும் பாட்டும் ஒன்று உள்ளது.  

- பாடல் எடுத்துக்காட்டுண

தகைமைகள்  

வேத மோதிய வேதியர்க் கோர்மழை  

நீதி மன்னர் நெறியினுக் கோர்மழை  

மாதர் கற்புடை மங்கையர்க் கோர்மழை  

மாதம் மூன்று மழையெனப் பெய்யுமே. (26)
# பூமருது


**பூமருது, செம்மருதம், கதலி**) என்பது வெப்பமண்டல தென் ஆசியாவைச் சேர்ந்த ஒரு மரமாகும். கோடைக் காலத்தில் இதன் மலர்கள் பூத்துக் குலுங்கும். இது பிரகாசமான இளஞ்சிவப்பு முதல் வெளிர் ஊதா நிற பூக்களைக் கொண்ட ஒரு இலையுதிர் மரமாகும். குளிர் காலத்தில் இலைகள் உதிரும் முன்னே இதன் இலைகள் சிவப்பு நிறத்தில் மாறிவிடும். இந்த தாவரம் கொண்ட அஞ்சல் தலையை இந்தியா வெளியிட்டுள்ளது. இதன் மரம் வலிமையில் தேக்கு மரத்திற்கு அடுத்ததாக உள்ளது.  

## சொற்பிறப்பியல்
இலத்தீன் மொழியில் ஸ்பெசியோசா 9speciosa) என்ற குறிப்பிட்ட அடைமொழிக்கு 'அழகான' என்று பொருளாகும்.  

## வளர்ச்சி

இந்த மரம் 15 மீட்டர் (49 அடி) உயரம் வரை வளரக்கூடிய சிறியது முதல் நடுத்தர அளவு முதல் பெரியதாக வளரும் மரமாகும். மென்மையான, செதில்களான வெளிர் சாம்பல் அல்லது பாலேட்டு நிறப் பட்டைகள் கொண்ட மரமாகும். வியட்நாமில், இந்தத் தாவரத்தின் தளிர்கள் கீரையாக உட்கொள்ளப்படுகின்றன. மேலும், இதன் முதிர்ந்த இலைகளும், முதிர்ந்த பழங்களும் இரத்தத்தில் குளுக்கோசைக் குறைக்க பாரம்பரிய மருத்துவத்தில் பயன்படுத்தப்படுகின்றன. இதன் விதைகள் போதைப்பொருள் பண்புகளைக் கொண்டுள்ளன.  

இது ஒரு உறுதியான மரமாகும். கதவு, சன்னல் போன்ற மரச்சாமான்கள் செய்யப்பயன்படுகிறது. நீரில் இருந்தாலும் எளிதில் உளுத்துப் போகாமல் நீடித்து இருக்கும். இதனால் படகு செய்யவும், துறைமுகங்களில் ஆதரவுக் கம்பங்களுக்கும் இது பயன்படுத்தப்படுகிறது. மியான்மரில் தேக்குக்கு அடுத்து இம்மரமே பயன்படுத்தப்படுகிறது.  

## மருத்துவப் பயன்பாடு
பூமருதின் விதைகள் போதைப்பொருளாகவும், பட்டை, இலை போன்றவை மலமிளக்கியாகவும், வேர்கள் துவர் மருந்து, தூண்டி, காய்ச்சலடக்கி (காய்ச்சல் நீக்கி) தன்மை கொண்டவையாக உள்ளன. இலைகளின் கசாயம் நீரிழிவு நோய்க்கு பயன்படுத்தப்படுகிறது. மணிப்பூரில், இதன் காய்கள் வாய்ப் புண்ணுக்குப் தடவப்படுகின்றது.  

பல இடங்களில் அலங்காரச் செடியாக வளர்க்கப்படுகிறது. இத்தாவரம் வயிற்றுப்போக்கு, இரத்த அழுத்தம் முதலிய பல நோய்களுக்கு மருந்தாகப் பயன்படுத்தப்படுகிறது. கல்லீரல் நோய்க்குத் தீர்வு காணும் வகையில் ஆராய்ச்சி நடைபெற்றுவருகிறது.  

## அங்கிகாரம்
இந்த மரத்தின் மலரானது மகாராட்டிர மாநில மலராக அங்கீகரிக்கப்பட்டுள்ளது.  

## காட்சியகம்
# மயில் கொன்றை


**மயில் கொன்றை** (*Caesalpinia pulcherrima*) என்பது ஒரு மரமாக அல்லது புதராக வளரும் பூக்கும் தாவரம். இது **மயிற்கொன்றை** எனவும் கூப்பிடப்படுகிறது.  

## சின்னங்கள்
இதன் மலர் பார்படோசு நாட்டின் தேசியப் பூ.  

## பயன்பாடுகள்
இந்தத் தாவரத்தை அலங்காரத்துக்காக வளர்க்கின்றனர். இதன் வேர் பெண்களுக்கு கருக்கலைப்பை ஏற்படுத்தும்.
# ஒத்ராந்தோ மறைசாட்சிகள்



**ஒத்ராந்தோ மறைசாட்சிகள்** அல்லது **ஒத்ராந்தோவின் புனித மறைசாட்சிகள்** என்பவர்கள் இத்தாலியின் தென்பகுதியில் உள்ள ஒத்ராந்தோ என்னும் துறைமுக நகரம் துருக்கியர்களின் கப்பற்படையால் வீழ்த்தப்பட்டபின், இசுலாமை ஏற்க மறுத்ததால் ஆகஸ்ட் 14, 1480 அன்று ஜிதிக் அகமது பாஷா என்னும் துருக்கியப் படைத்தலைவரின் தலைமையின் கீழ் கொல்லப்பட்ட 813 பேர் ஆவர். அதே நாளில் கொல்லப்பட்டவர்கள் பலர் படை வீரர்களாகவும், காவலாளிகளாகவும் இருந்தாலும், கிறித்தவ மறையைக் கைவிட மறுத்ததற்காகக் கொல்லப்பட்ட 813 பேர் புனிதர் நிலைக்கு உயர்த்தப்பட்டுள்ளனர்.  

## வரலாறு
துருக்கியர்களால் ஒத்ராந்தோ கோட்டை கைப்பற்றப்பட்டபின் ஒத்ராந்தோவின் வயதுமுதிர்ந்த பேராயர் ஸ்தேஃபெனோ அக்ரீக்கொலி, அவரது மறைமாவட்டத் தலைமைக் கோவிலிலேயே கொல்லப்பட்டார். அவரது தலை துண்டிக்கப்பட்டது. அதை ஒரு கோலில் ஏற்றி, நகரத்தின் தெருக்களில் ஊர்வலமாகக் கொண்டுசென்று அவமதித்தனர்.  
ஆயர் ஸ்டீபன் பென்டினெல்லி வாளால் வெட்டப்பட்டு துண்டுதுண்டாக்கப்பட்டார். படைத்தலைவர் பிரான்செஸ்கோ சுரெலோ இரம்பத்தால் உயிரோடு துண்டுதுண்டாக்கப்பட்டு இறந்தார்.  

பின்னர் அந்த நகரில் உள்ள 15 வயதுக்கு மேற்பட்ட ஆண்கள் அனைவரையும் கைது செய்த துருக்கியர், அவர்கள் இசுலாமை தழுவினால் உயிரோடு விடுவிக்க ஆணையிட்டனர். ஆனால் கைதானவர்கள் அந்தோனியோ பிரிமால்தோ என்னும் வயது முதிர்ந்த தையற்காரரை துருக்கியரிடம் அனுப்பி தாங்கள் கிறிஸ்துவுக்காக ஆயிரம் முறையேனும் இறக்கத்தயாராக உள்ளதாக அறிவித்ததால், அவர்கள் அனைவரையும் மினெர்வா குன்றுக்குக் கூட்டிச்சென்று தலை வெட்டிக் கொன்றனர்.  

### புனிதர் பட்டமளிப்பு
கிறித்தவ மறைக்காகக் கொல்லப்பட்ட இந்த நபர்களுக்கு மக்கள் வணக்கம் செலுத்தத் தொடங்கினர். அதைத் தொடர்ந்து 14 டிசம்பர் 1771 அன்று திருத்தந்தை பதினான்காம் கிளமெண்ட் அந்த வணக்கத்துக்கு அங்கீகாரம் அளித்து, இவர்களுக்கு அருளாளர் பட்டம் (முத்திப்பேறு பட்டம் வழங்கினார். 2007, சூலை 6ஆம் நாள் இவர்களின் இறப்பை கத்தோலிக்க மறைக்கு எதிரான வெறுப்பால் அவர்கள்மீது திணிக்கப்பட்ட மறைசாட்சியமாக பதினாறாம் பெனடிக்ட் ஏற்று அறிக்கையிட்டார்.  

20 டிசம்பர் 2013 அன்று திருத்தந்தை பதினாறாம் பெனடிக்ட், அருட்சகோதரி ஃப்ரான்செஸ்கா லெவோத் என்பவர் முத். அந்தோனியோ பிரிமால்தோ மற்றும் தோழர்களின் பரிந்துரையால் குணமடைந்ததை ஏற்று புனிதர் பட்டம் அளிக்க அனுமதி அளித்தார்.  

இவர்களுக்கும் ஒத்ராந்தோ முற்றுகையின்போது கிறித்தவ விசுவாசத்திற்காகக் கொல்லப்பட்டோருக்கும் திருத்தந்தை பிரான்சிசு 12 மே 2013 அன்று புனிதர் பட்டம் அளித்தார்.
# வாடாமல்லி



**வாடாமல்லி (Gomphrena globosa)** பொதுவாக குளோப் அமராந்த், மக்மலி மற்றும் வாடாமல்லி என அழைக்கப்படுகிறது, இது அமராந்தேசியே என்ற தாவரக்குடும்பத்தினைச் சார்ந்தது. பூ மாலை கட்டவும் அலங்காரம் செய்வதற்கும் பயன்படுத்தப்படுகிறது. இதன் பூக்கள் வெள்ளை, சிவப்பு முதலிய பல நிறங்களில் காணப்படுகின்றன.
# இம்பா மாகாணம்

இம்பா மாகாணம் பிஜி நாட்டின் விட்டிலிவு தீவின் வடமேற்கில் அமைந்துள்ளது. இது பிஜி நாட்டின் அதிக மக்கள்தொகை கொண்ட மாகாணமாகவும் நிலப்பரப்பில் இரண்டாவது பெரிய மாகாணமாகவும் திகழ்கிறது.  
இம்மாகாணத்தில் இம்பா, மகோடுரோ, நந்தி, நவாகா, தவுவா, வுண்டா, விட்டோகோ ஆகிய மாவட்டங்கள் அமைந்துள்ளன.  

இம்மாகாணம் மாகாண சபையினால் ஆளப்படும். பிஜியின் தற்போதைய தலைவர் இம்பா மாகாணத்தைச் சேர்ந்தவர்.  

## மக்கள்
இங்கு 231,760 மக்கள் வாழ்கின்றனர். இவர்களில் 118,087 பேர் ஆண்கள், 113,673 பெண்கள் ஆவர். 96,852 பிஜியர்களும், 126,142 பிஜி இந்தியர்களும், 8,766 ஏனைய மக்களும் வாழ்கின்றனர்.
# எம். மனோகரன்



**எம். மனோகரன்** (மனோகரன் மலையாளம், *பிறப்பு*: 1961) மலேசியா, சிலாங்கூர், கோத்தா ஆலாம் சா சட்டமன்றத் தொகுதியின் சட்டமன்ற உறுப்பினர். மலேசிய உள்நாட்டுப் பாதுகாப்புச் சட்டத்தின் கீழ் கைது செய்யப்பட்டு கமுந்திங் தடுப்பு முகாமில் இருக்கும் போது, பொதுத் தேர்தலில் போட்டியிட்டு, வெற்றி வாகை சூடி மலேசிய அரசியலில் ஒரு பெரிய சாதனையைச் செய்தவர்.  

## பொது

அவர் சிறையில் இருக்கும் போது, அவரின் தொகுதி மக்கள், அவருக்கு வாக்கு அளித்து தேர்தலில் வெற்றி பெறச் செய்தனர். அது மலேசியாவின் வரலாற்றுச் சுவடுகளில் ஒரு சாதனையாகக் கருதப்படுகிறது.  

மலேசிய இந்தியர்களின் உரிமைகளுக்காகப் போராடி வரும் இண்ட்ராப் அமைப்பின் சட்ட ஆலோசகர். இவர் சிறையில் இருக்கும் போது, இவருடைய வழக்கறிஞர் நிறுவனம் திவாலாகிவிடும் நிலை ஏற்பட்டது. அதைத் தவிர்க்க, ‘மனோகரனைக் காப்பாற்றுங்கள் நிதி’ உருவாக்கப்பட்டது. மலேசியர்கள் அனைவரும் ஒன்றாக இணைந்து, பணம் திரட்டி அவருடைய நிறுவனத்தைக் காப்பாற்றி, மலேசியாவின் மூவின ஒற்றுமைக்கு அடையாளம் காட்டினர்.
# இம்புவா மாகாணம்

**இம்புவா மாகாணம்** பிஜி நாட்டின் பதினான்கு மாகாணங்களில் ஒன்று. வனுவாலிவு தீவின் வடக்குப் பகுதியில் அமைந்துள்ளது. இம்புவா மாகாணம் மாகாண சபையினால் ஆளப்படுகிறது.  

## மக்கள்
இங்கு 14,176 மக்கள் வாழ்கின்றனர். இவர்களில் 7,408 பேர் ஆண்கள், 6,768 பெண்கள் ஆவர். 11,183 பிஜியர்களும், 2,366 பிஜி இந்தியர்களும், 627 ஏனைய இனத்தைச் சேர்ந்த மக்களும் வாழ்கின்றனர்.
# கன்டவு மாகாணம்

**கன்டவு மாகாணம்** பிஜி நாட்டின் பதினான்கு மாகாணங்களில் ஒன்று ஆகும். கன்டவு, லவு, லொமாய்விட்டி, ரொட்டுமா ஆகியன பிஜியின் கிழக்குப் பிரிவைச் சேர்ந்தவை.  

## மக்கள்
இங்கு 10,167 மக்கள் வாழ்கின்றனர். இவர்களில் 5,374 பேர் ஆண்கள், 4,793 பெண்கள் ஆவர். 9,964 பிஜியர்களும், 49 பிஜி இந்தியர்களும், 154 ஏனைய இனத்தைச் சேர்ந்த மக்களும் வாழ்கின்றனர்.
# நசினு

**நசினு** பிஜி நாட்டின் விட்டி லிவு தீவில் அமைந்துள்ள நகர்ப்பகுதிகளில் ஒன்று. பிஜியின் உள்ளூர் அரசு இந்நகரில் இயங்குகிறது.  

## பார்க்க வேண்டிய இடங்கள்
- பிஜி தேசியப் பல்கலைக்கழகம்
- தரைவழிப் போக்குவரத்து ஆணையத் தலைமையகம்
- வீட்டுவசதி வாரியக் கழகம்
- பிஜி இராணுவப் படை பயிற்சி முகாம்
- நசினு ஜுவினில்லி சிறை
- கினோயா கழிவுநீர் சுத்திகரிப்பு நிலையம்
- பிஜி நீர்வள மேம்பாட்டு ஆணையத்தின் தலைமையகம்
# உள்ளுறைக் காலம்


**உள்ளுறைக் காலம்** அல்லது **மறை பொழுது** (*latent period*) என்பது கதிர்வீச்சிற்கு ஆட்பட்டதிலிருந்து விளைவுகள் தோன்றும் நேரம் வரையிலுள்ள கால இடைவெளி ஆகும்.  

கதிரியல் துறையில் பணியில் இருப்பவர்களும் கதிர் மருத்துவத்திற்கு ஆட்பட்டவர்களும் அயனியாக்கும் கதிர்வீச்சிற்கும் அதன் தீயவிளைவுகளுக்கும் ஆளாகின்றனர். கதிர் ஏற்பளவினையும் உடலின் எப்பகுதியில் அக்கதிர்கள் ஏற்றுக் கொள்ளப்பட்டது என்பதனையும் பொறுத்து விளைவுகள் அமையும். மேலும் விளைவுகள் விரைந்தோ கலம் தாழ்த்தியோ தோன்றலாம். இம்மாதிரியான ஒருநிலை விபத்துக் காலங்களிலும் ஏற்படலாம். உள்ளுறைக் காலம் சில மணி நேரத்திலிருந்து பல ஆண்டுகள் வரை இருக்கலாம்.
# மாமதுரை போற்றுவோம் (விழா)

**மாமதுரை போற்றுவோம்** என்பது மதுரை மாநகரின் பழம் பெருமைகளை விளக்கும் வகையில் நடத்தப் பெற்ற ஒரு சிறப்பு விழாவாகும்.  

## நோக்கம்

மதுரை மாநகரின் வரலாற்றுத் தொன்மை, பாரம்பரியம் மற்றும் கலாச்சாரம் போன்றவைகளை அனைவருக்கும் அறிவிக்கும் வகையில் இந்த விழாவைக் கொண்டாடுவதே இதன் நோக்கமாக இருந்தது.  

## விழாக்குழு

இந்த விழாவிற்கு அமைக்கப்பட்ட குழுவில் தலைவராக மதுரை மீனாட்சியம்மன் கோயில் அறங்காவலர் குழுத் தலைவர் கருமுத்து தி. கண்ணன், துணைத்தலைவராக சாகித்திய அகாதமி விருது பெற்ற எழுத்தாளர் சு. வெங்கடேசன் மற்றும் பரத் ஆகியோர் நியமிக்கப்பட்டனர்.  

## விழா நடத்தப் பெற்ற நாட்கள்
2013 ஆம் ஆண்டு பெப்ரவரி 8 முதல் பெப்ரவரி 10 வரை மூன்று நாட்கள் நடத்தப் பெற்ற இவ்விழாவில், முதல் நாள் *“மாமதுரை போற்றுவோம்”* எனும் தலைப்பில் தொடக்க விழாவும், இரண்டாம் நாள் *“தொன்மையைப் போற்றுவோம்”* என்ற தலைப்பில் மதுரை நகரின் தொன்மையை விளக்கும் விழாவும், மூன்றாம் நாள் *“வைகையைப் போற்றுவோம்”* எனும் தலைப்பில் மதுரை நகரின் முக்கிய ஆறான வைகை ஆற்றின் சிறப்புகளை விளக்கும் விழாவும் நடத்தப் பெற்றன.
# ஏழாம் அர்பன் (திருத்தந்தை)



**திருத்தந்தை ஏழாம் அர்பன்** (*Pope Urban VII*) உரோமை ஆயராகவும் திருத்தந்தையாகவும் கி.பி. 15 செப்டம்பர் 1590 முதல் 27 செப்டம்பர் 1590 வரை பதிமூன்று நாட்கள் ஆட்சி செய்தார். மிகக் குறுகியக்காலம் திருத்தந்தையாக ஆட்சி செய்தவர் இவரே. இவர் உரோமையில் பிறந்தவர். 1584இல் இவர் சான் மர்செல்லோவின் கர்தினால்-குருவாக உயர்தப்பட்டார். இவருக்கு முன் பதவியிலிருந்த ஐந்தாம் சிக்ஸ்துஸுக்கு பின் இவர் கத்தோலிக்க திருச்சபையின் 228ஆம் திருத்தந்தையாக 15 செப்டம்பர் 1590இல் தேர்வு செய்யப்பட்டார். ஆயினும் 27 செப்டம்பர் 1590இல் இவர் மலேரியாவால் தனது முடிசூட்டு விழாவுக்கு முன்பே இறந்தார்.  

திருத்தந்தை ஆவதற்கு முன் இவர் போலோங்கா வின் ஆளுனராகவும், ரோசான்னோவின் பேராயராகவும் இருந்தவர். பலவருடங்களுக்கு இவர் எசுப்பானியாவில் திருத்தந்தையின் தூதராக பணிபுரிந்தவர் ஆவார். இவரின் தேர்வை எசுப்பானியர்கள் மிகவும் ஆதரித்தனர்.  

இவரின் மிகக்குறுகிய ஆட்சிக்காலத்திலேயே உலகின் முதல் புகையிலை பிடித்தலுக்கு எதிரானத் தடை விதிக்கப்பட்டது. இவர் கிறித்தவத் தேவாலயங்களிலோ ஆலய வளாகத்திலோ புகையிலையை வாயில் மென்றோ, புகைத்தோ, பொடியாக மூக்கு வழியாய் முகர்ந்தோ பயன்படுத்துபவர்களை திருச்சபையினை விட்ட விளக்கிவைக்க உத்தரவிட்டார்..  

## ஆதாரங்கள்
# கிண்ணியாப் பாலம்


**கிண்ணியாப் பாலம்** (*Kinniya Bridge*) இலங்கையிலுள்ள மிக நீளமான பாலம் ஆகும். இதன் நீளம் 396 மீட்டர்கள் (1,299 அடி).கிழக்கிலங்கையில் கொட்டியாறு மற்றும் தம்பலகாமக் குடாக்களிலுள்ள ஆற்றைக் கடக்கின்றது. இதன் மூலம் திருகோணமலையும் கிண்ணியாவும் இணைக்கப்பட்டு, மக்கள் கிண்ணியா ஆற்றைக் கடந்து ஏ15 நெடுஞ்சாலையிலுள்ள மூதூரையும் கிண்ணியாவையும் இலகுவாக அடைய முடிகின்றது. இப்பாலம் 2009 அக்டோபர் 20 இல் திறந்து வைக்கப்பட்டது. இது சவுதி அரேபிய அரசாங்கத்தின் உதவியுடன் கட்டப்பட்டது.
# தொலைக்காட்சி பரப்புகை அமைப்பு

நாடுகள் பச்சை வண்ணத்திலும் பால் நாடுகள் நீல வண்ணத்திலும் சீகேம் நாடுகள் இளஞ்சிவப்பு வண்ணத்திலும் காட்டப்பட்டுள்ளன.]]  
**தொலைக்காட்சி பரப்புகை அமைப்புகள் ** (*Broadcast television systems*) அல்லது **ஒளிபரப்பு அமைப்புகள்** புவிப்புறத் தொலைக்காட்சியின் குறிப்பலைகள் ஒளிபரப்பப்படுவதற்கும் தொலைக்காட்சிப் பெட்டியில் பெற்றிடவும் ஏற்ற வகையில் குறியிடப்படுவதையும் வடிவமைப்பு சீர்தரங்களையும் குறித்ததாகும்.  
## அலைமருவித் தொலைக்காட்சி அமைப்புகள்
மூன்று முதன்மையான அலைமருவித் தொலைக்காட்சி அமைப்புகள் உலகெங்கும் தற்போது பயன்படுத்தப்படுகின்றன: என்டிஎஸ்சி, பால், மற்றும் சீகேம். *என்டிஎஸ்சி* அமைப்பை ஐக்கிய அமெரிக்கா மற்றும் கனடாவிலும் *பால்* அமைப்பை உலகின் பெரும்பான்மை ஐரோப்பிய, ஆபிரிக்க, ஆசிய மற்றும் ஓசியானியா நாடுகளிலும் *சீகேம்* அமைப்பை பிரான்சு மற்றும் சில ஐரோப்பிய மற்றும் ஆபிரிக்க நாடுகளிலும் பயன்படுத்தப்படுகின்றன. இந்த அமைப்புகளில் ஒளிபரப்பு குறிப்பலைக்கான தொழினுட்ப கூறளவுகள், வண்ணத்தை குறியீடு செய்வதற்கான குறியீடு அமைப்பு மற்றும் பன்மொழியில் ஒலிகளை ஏற்றிச்செல்ல அமைப்புகள் போன்ற பல தனித்தனி அங்கங்கள் விவரிக்கப்படுகின்றன. ஒரு சீர்தரத்தில் உருவாக்கப்பட்ட தொலைக்காட்சி குறிப்பலைகளை மற்றொரு சீர்தர பெட்டியில் காணவியலாது. எனவே பிந்நாட்களில் தயாரிக்கப்பட்ட தொலைக்காட்சிப் பெட்டிகள் இந்த மூன்று அமைப்புக்களிலும் இயங்கும் வண்ணம் வடிவமைக்கப்பட்டன.  
## எண்ணிமத் தொலைக்காட்சி அமைப்புகள்

எண்ணிமத் தொலைக்காட்சியில் இந்த அங்கங்கள் அனைத்துமே ஒன்றாக ஒன்றிணைக்கப்பட்டுள்ளன. உலகளவில் பெரும்பாலான நவீன தொலைக்காட்சி அமைப்புகளுமே எம்பெக் செலுத்துகை ஓடையை அடிப்படையாகக் கொண்டு எச்.262/எம்பெக்-2 பகுதி2 ஒளித கோடெக்கைப் பயன்படுத்துவதால் தொலைக்காட்சி பெட்டிகள், ஒளிதப்பதிவுக் கருவிகள் மற்றும் பிற துணை கருவிகளின் வடிவமைப்பு எளிதாகி உள்ளது. இருப்பினும் செலுத்துகை ஓடைகள் எவ்வாறு ஒளிபரப்பிற்கேற்றவாறு மாற்றப்படுகின்றன என்பதில் பெரும் வேறுபாடுகள் உள்ளன.  

முன்னேறிய தொலைக்காட்சி முறைமைக் குழுவின் சீர்தரங்கள் (ATSC) அமைப்புகள் ஐக்கிய அமெரிக்காவிலும் கனடாவிலும் எண்ணிம ஒளிதப் பரப்புகை-புவிப்புறம் (DVB-T) அமைப்புகள் உலகின் பிற பாகங்களிலும் பயன்படுத்தப்படுகின்றன. *எண்ணிம ஒளிதப் பரப்புகை-பு* சீர்தரம் ஐரோப்பாவில் முன்னதாக வடிவமைக்கப்பட்ட செய்மதித் தொலைக்காட்சிக்கான *எண்ணிம ஒளிதப் பரப்புகை-செய்மதி*யடனும் சில வட அமெரிக்க விண்ணின்று வீடு சேவையுடனும் ஒவ்வுமை உடையதாக வடிவமைக்கப்பட்டுள்ளது; கம்பிவடத் தொலைக்காட்சிக்காக *எண்ணிம ஒளிதப் பரப்புகை-கம்பிவடம்* உள்ளது. சப்பானில் மூன்றாவது வகையான, எண்ணிம ஒளிதப் பரப்புகை-புவிப்புறத்துடன் நெருங்கியத் தொடர்புடைய, புவிப்புற ஒருங்கிணைந்த சேவைகள் எண்ணிம பரப்புகையை பயன்படுத்துகிறது. தென்னமெரிக்க நாடுகளில் இதனுடன் தொடர்புள்ள பிரேசில்லின் தொலைக்காட்சிப் பரப்புகை அமைப்புகள் பயன்படுத்தப்படுகின்றன. சீன மக்கள் குடியரசு எண்ணிம புவிப்புற பல்லூடக பரப்புகை - ஒத்தியங்கு நேரப்பகுப்பு (DMB-T/H) தொழினுட்பத்தைப் பயன்படுத்துகிறது.  
## சான்றுகோள்கள்
# மன்னம்பிட்டிப் பாலம்


**மன்னம்பிட்டிப் பாலம்** 302 மீட்டர் நீளமுடைய இலங்கையிலுள்ள இரண்டாவது நீளமான பாலமாகும். இது இரண்டு பாலங்களைக் கொண்டுள்ளது. பழைய பாலம் இருபதாம் நூற்றாண்டின் ஆரம்பத்தில் இரும்புச் சட்டகத்தினால் கட்டப்பட்டதும், தொடர் வண்டிப் பாதைக்காகப் பாவிக்கப்படுகின்றது. புதியது நெடுஞ்சாலைக்கான இரு பாதைகளைக் கொண்டு காணப்படுகின்றது. இரும்புச் சட்டகப் பாலம் 1922இல் பிரித்தானிய இலங்கையினால் கட்டப்பட்டது. இது 291 மீட்டர் நீளமும் 5 மீட்டருக்கும் குறைவைான அகலத்தையும் கொண்டது. இப்பாலம் ஏ11 நெடுங்சாலையில் அபரணை-திருக்கொண்டியாமடு வீதியில் அமைந்து, வடமத்திய மாகாணத்தை கிழக்கு மாகாணத்துடன் மகாவலி ஆற்றுக்கு மேலாக இணைக்கிறது. இது சப்பானிய பொருளாதார உதவியுடன் அமைக்கப்பட்டு, இலங்கை-சப்பான் நட்புறவு சமாதானப் பாலம் என்ற பெயரைப் பெற்றுள்ளது. சப்பானிய பன்னாட்டு கூட்டுத்தாபன முகவர் 1.3 பில்லியன் இலங்கை ரூபாய்களை சப்பானிய அரச சார்பாக வழங்கியது. 25 ஒக்டோபர் 2007 இல் திறந்து வைக்கப்பட்ட இப்பாலம் புதிய 50 ரூபாய் நாணயத்தாளில் பொறிக்கப்பட்டுள்ளது.  

## இதனையும் காண்க
- கிண்ணியாப் பாலம்
- இறக்கண்டிப் பாலம்
# பேரியான்

**பேரியான்** (*Baryon*) எனப்படுவது, அணுக்கருனிகளும் பிற நிறைகூடிய துகள்களுக்கும் வழங்கப்படும் பொதுப்பெயராகும். ஒரு குறிப்பிட்டச் செயலில் பங்குபெறும் பேரியான்களும் அதன் எதிர் துகளான எதிர் பேரியான்களும் (Antibaryon) பேரியான் எண் எனப்படும். இந்தச் செயலில் பேரியான் எண் (baryon number) மாறாமல் இருக்கிறது. இது ஆற்றல், நிறைவேகம் இவைகளின் அழிவின்மை விதியை ஒத்திருக்கிறது. இவ்விதி பேரியான் எண் அழியா விதி (Law of conservation of Baryon numbers) எனப்படும். ஒருகுறிப்பிட்டத் தொகுதியில் மொத்த பேரியான் எண் ஒரு மாறிலியாகும். எடுத்துக் காட்டிற்கு, கதிரியக்கத்தின் போது U 238 ஒரு α துகளை உமிழ்ந்து தோரியம் 234 ஆக மாறுகிறது. யுரேனியத்தில் மொத்தம் 238 நேர்மின்னிகளும் நொதுமிகளும் இருப்பதால், அதன் பேரியான் எண் 238 ஆகும். அதேபோல் செயல் முடிவில் Th234 + He4 . இரண்டிலும்சேர்த்து 238 பேரியான்கள் உள்ளன. அதாவது முன்னும் பின்னும் பேரியான் எண் மாறாமலிருக்கிறது.  

தோரியம் 234, ஒரு β துகளை உமிழ்கிறது. புரோட்டாக்டினியம் 234 கிடைக்கிறது. எதிர்மின்னியின் நிறை மிக்குறைவு. இதற்கு பேரியான் எண் இல்லை. எனவே பேரியான் எண்ணில் மாற்றமில்லை என்பது தெளிவு.
# உலக வானொலி நாள்


**உலக வானொலி நாள்** (*World Radio Day*) என்பது ஆண்டு தோறும் பெப்ரவரி 13 ஆம் நாள் கொண்டாடப்பட்டு வருகிறது. இந்நாளை ஐக்கிய நாடுகள் கல்வி, அறிவியல், பண்பாட்டு அமைப்பு (யுனெசுக்கோ) 2011 நவம்பர் 3 ஆம் நாள் உலக வானொலி நாளாக அறிவித்தது. வானொலி ஒலிபரப்புச் சேவையைக் கொண்டாடவும், பன்னாட்டு வானொலியாளர்களுக்கிடையே கூட்டுறவை ஏற்படுத்தவும், முடிவெடுப்பவர்களை வானொலி, மற்றும் சமூக வானொலிகள் மூலமாக தகவல்கள் பரிமாற ஊக்குவிக்கவும் இந்நாள் கொண்டாடப்பட்டு வருகிறது.  

## உலக வானொலி நாள் 2012
முதலாவது உலக வானொலி நாள் இத்தாலியில் அமைந்துள்ள பீசா பல்கலைக்கழகத்தில் 2012 பெப்ரவரி 13 இல் கொண்டாடப்பட்டது. வானொலிகளின் மூலம் குறைந்த செலவில் தகவல்களை உலகெங்கிலும் உள்ள மக்களுக்கு எடுத்துரைக்க வேண்டுமென்பதே இதன் நோக்கமாகும்.  

## உலக வானொலி நாள் 2014
யுனெசுக்கோ அமைப்பின் யோசனைப்படி, 2014ஆம் ஆண்டிற்கான உலக வானொலி நாளின் தொனிப்பொருளாக *பால்நிலை சமத்துவம் மற்றும் பெண்களை வானொலி மூலம் வலுவூட்டுவது* என்பது ஏற்றுக் கொள்ளப்பட்டது.  

2018ஆம் ஆண்டிற்கான தொனிப்பொருள் வானொலியும் விளையாட்டும் ஆகும்.  

2023ம் ஆண்டிற்கான உலக வானொலி தினத்தின் கருப்பொருளாக ‘வானொலி மற்றும் அமைதி’ அறிவிக்கப்பட்டுள்ளது. உலகில் அமைதியை நிலைநாட்டுவதில் வானொலியின் பங்களிப்பின் முக்கியத்துவத்தை உணர்த்தும் வகையில் இக்கருப்பொருள் அறிவிக்கப்பட்டுள்ளது.
# திருத்தந்தை செலஸ்தீன்

கத்தோலிக்க திருச்சபையை இதுவரை 5 திருத்தந்தையர்கள் **செலஸ்தீன்** என்ற பெயரில் ஆட்சி செய்துள்ளனர்:  

1. முதலாம் செலஸ்தீன் (422–432)
  1. *இரண்டாம் செலஸ்தீன் (எதிர்-திருத்தந்தை)* (1124)
1. இரண்டாம் செலஸ்தீன் (1143–1144)
1. மூன்றாம் செலஸ்தீன் (1191–1198)
1. நான்காம் செலஸ்தீன் (1241)
1. ஐந்தாம் செலஸ்தீன் (1294)
# இந்திய தொழில்நுட்பக் கழகம் (பிஎச்யூ) வாரணாசி


**இந்திய தொழில்நுட்பக் கழகம் (பிஎச்யூ) வாரணாசி** (*Indian Institute of Technology (BHU) Varanasi*,சுருக்கம்:**IIT (BHU), Varanasi**) உத்தரப் பிரதேசத்தில் வாரணாசியில் அமைந்துள்ள ஓர் பொதுத்துறை பொறியியல் கல்வி நிலையமாகும். 1919ஆம் ஆண்டு பனாரசு இந்து பல்கலைக்கழகத்தின் அங்கமாக துவங்கப்பட்ட இந்தப் பொறியியல் கல்லூரி 2012ஆம் ஆண்டு இந்திய தொழில்நுட்பக் கழகமாக அறிவிக்கப்பட்டது. இ.தொ.க (பிஎச்யூ)வில் 13 துறைகளும் மூன்று பல்துறை பள்ளிகளும் இயங்குகின்றன.  

இ.தொ.க (பிஎச்யூ) கங்கை ஆறு|கங்கைக் கரையில் வாரணாசியின் தெற்கு எல்லையில் பரப்பளவில் அமைந்துள்ளது. மாணவர்கள் தங்கிப் படிக்கும் இந்தக் கழகத்தில் இருபாலரும் கற்கின்றனர். 1971ஆம் ஆண்டில் பனாரசு இந்துப் பல்கலைக்கழகத்தின் , பனாரசு பொறியியல் கல்லூரி (BENCO), சுரங்க மற்றும் மாழையியல் கல்லூரி (MINMET) மற்றும் தொழினுட்பக் கல்லூரி (TECHNO) என்ற மூன்று பொறியியல் வளாகங்கள் ஒருங்கிணைக்கப்பட்டு *தொழில்நுட்பக் கழகம், பனாரசு இந்து பல்கலைக்கழகம்* (IT-BHU) என பெயரிடப்பட்டது. இந்த தொழில்நுட்பக் கழகம், இந்திய தொழில்நுட்பக் கழகமாக நாடாளுமன்றத்தின் மக்களவையால் மார்ச்சு 24, 2011 அன்றும் மாநிலங்களவையால் ஏப்ரல் 30, 2011 அன்றும் அங்கீகரிக்கப்பட்டு இதற்கான குடியரசுத் தலைவரின் ஆணை சூன் 20, 2012இல் வெளியிடப்பட்டது.
# வடிவமைப்பிற்கான பொது நுழைவுத் தேர்வு

**வடிவமைப்பிற்கான பொது நுழைவுத் தேர்வு ** (*Common Entrance Examination for Design*) அல்லது இதன் ஆங்கிலப் பெயரின் முதற்சொல் சுருக்கமான **சீடு** (**CEED**)இந்திய தொழில்நுட்பக் கழகங்களிலும் இந்திய அறிவியல் கழகத்திலும்) தொழில்நுட்ப வடிவமைப்பிற்கான பட்ட மேல்படிப்புக்களில் சேர்க்கைக்காக ஒவ்வொரு ஆண்டும் இணைந்து நடத்தப்பெறும் நுழைவுத் தேர்வாகும். இந்த நுழைவுத் தேர்வை இந்திய அரசின் மனிதவள அமைச்சின் சார்பாக இந்திய தொழில்நுட்பக் கழகம் மும்பையின் *தொழிலக வடிவமைப்பு மையம்* ஏற்று நடத்துகிறது. தயாரிக்கும் பொருளின் வடிவமைப்பு, தொழிற்சாலை வடிவமைப்பு, கட்புலத் தொடர்பியல், அசைபடம், வாகன வடிவமைப்பு குறித்த கல்வித்திட்டங்களுக்கு சேர்வதற்கான மாணவர்களின் ஏரண, புனைவு, ஓவிய மற்றும் கவனிப்புத் திறன்கள் இத்தேர்வில் சோதிக்கப்படுகின்றன.  

## சான்றுகோள்கள்
# கலாமண்டலம்



**கலாமண்டலம்** (*Kalamandalam*) என்பது மலையாள தொன்ம கலைகளை வளர்த்தெடுக்க 1927 இல் வள்ளத்தோல் நாராயண மேனன் மற்றும் முகுந்த ராசா ஆகியோரால் ஆரம்பிக்கப்பட்ட ஒரு கலைக் கல்லூரியாகும். காலனி ஆதிக்கத்தால் கேரளாவின் கதகளி, கூடியாட்டம் போன்ற நடனக் கலைகளில் போதிய பயிற்சியின்றி தரம் குறைவாக காணப்பட்ட சூழலில் இந்நிறுவனம் தொடங்கப்பட்டது. தற்போது கலாமண்டலம் ஒரு நிகர்நிலைப் பல்கலைக்கழகமாகும்.  

இந்தக் கலைக் கல்லூரியை வளர்க்க நிதிவேண்டி மிகுந்த முயற்சிகள் மேற்கொண்டார் வள்ளத்தோல் நாராயண மேனன். நிதி திரட்டுவதற்காக ஒரு காலகட்டத்தில் லாட்டரியும் நடத்தி பணம் திரட்டினார்.  

பின்னர் அவரது நண்பர் மணக்குளம் முகுந்தராசா, பாரதப்புழை ஆற்றின் கரையில் ஷொரணூர் அருகே உள்ள செறுதுருத்தி என்ற இடத்தில் நிலம் வழங்கினார். அவ்விடத்தில் இக்கலாசாலையை அமைத்து தாமும் அங்கேயே வசிக்கத் துவங்கினார். இவரது நினைவாக இவ்விடம் தற்போது வள்ளத்தோல் நகர் என்று மறுபெயரிடப்பட்டுள்ளது.  

## கலாமண்டலத்திற்கு வருகை தந்த இந்திய பிரதமர்கள்
கலாமண்டலத்திற்கு வருகை தந்த முதல் இந்திய பிரதமர் ஜவகர்லால் நேரு ஆவார். 1955ஆம் ஆண்டு கலாமண்டலத்தின் வெள்ளி விழாவில் பங்கேற்க ஜவகர்லால் நேருவும், 1980-ம் ஆண்டு அன்றைய இந்திய பிரதமர் இந்திரா காந்தியும், 1990ஆம் ஆண்டு வி. பி. சிங் மற்றும் 2012 செப்டம்பர் மாதம் பிரதமர் மன்மோகன் சிங் ஆகியோர் கலாமண்டலத்தில் பல்வேறு நிகழ்ச்சிகளில் பங்கேற்றுள்ளனர்.
# நிகழ்வெண்

புள்ளியியலில் ஒரு நிகழ்ச்சியின் **நிகழ்வெண்** (*frequency*) என்பது எடுத்துக்கொள்ளப்பட்ட சமவாய்ப்புச் சோதனையின் போது அந்நிகழ்ச்சி எத்தனை முறை நடைபெறுகிறது என்பதைக் குறிக்கும் எண்ணாகும். <math>i</math> என்ற நிகழ்ச்சியின் நிகழ்வெண் <math>n_i</math> எனக் குறிக்கப்படுகிறது. வரைபடங்களில் இந்நிகழ்வெண்கள், நிகழ்வெண் செவ்வகப்படங்கள் மூலம் குறிக்கப்படுகின்றன.  

;சார்புடை நிகழ்வெண்  

தொகுப்பு நிகழ்வெண் என்பது ஒரு வரிசைப்படுத்தப்பட்ட நிகழ்வுகளின் பட்டியலில் குறிப்பிட்ட புள்ளியில் அல்லது அதற்குக் கீழேயுள்ள அனைத்து நிகழ்வுகளின் தனிப்பட்ட அதிர்வெண்களின் மொத்தமாகும். ஒரு நிகழ்ச்சியின் நிகழ்வெண்ணை மொத்த நிகழ்ச்சிகளின் எண்ணிக்கையால் வகுக்கக் கிடைப்பது அந்நிகழ்ச்சியின் சார்புடை நிகழ்வெண் (*relative frequency*) ஆகும்.  

: <math> f_i = \frac{n_i}{N} = \frac{n_i}{\sum_i n_i}. </math>  

அனைத்து நிகழ்ச்சிகளின் (<math>i</math>) சார்புடை நிகழ்வெண்களின் (<math>f_i</math>) மதிப்புகளை வரைபடத்தில் குறித்தால் நிகழ்வெண் பரவல் கிடைக்கும்.
# கடல் படிவு

**கடல் படிவுகள்** (*marine sediments* அல்லது *pelagic sediments*) என்பன இயற்கையாகக் காணப்படும் மூலப்பொருள்கள் புவித் தட்பவெப்பநிலை மாற்றங்கள் மற்றும் அரிப்பு காரணமாக ஓர் இடத்திலிருந்து இன்னோர் இடத்திற்கு காற்று, பனி, மற்றும் நீர் மூலம் கொண்டு செல்லப்பட்டு உருவாக்கப்படுகின்றன. புவி வரலாறு பற்றி ஆராய்பவர்கள் இப் படிம அடுக்குகளை மேற்கண்ட விவரங்களைப் பெற்றுக்கொள்ள பயன்படுத்துகிறார்கள்.  
- புவிப்பொறிமுறைத்தட்டு இயக்கங்கள் (movement of tectonic plates)
- காலநிலை மாற்றங்கள் பற்றிய வரலாறு (past changes in climate)
- ஆதிகால கடல் நீர் சுற்றோட்டங்கள் ( ancient ocean circulation patterns)
- பேரழிவுகள் (catastrophic events)

கடல் படிவுகள் அவை உற்பத்தி செய்யப்படும் பொருட்களைப் பொருத்து 4 வகையாக பிரிக்கப்படும்.  
- தரையிலிருந்து உருவாக்கப்பட்ட படிவுகள் (Lithogenic sediments)
- கடலுக்கடியில் இறந்த உயிரினங்களில் எச்சங்களில் இருந்து உருவாக்கப்பட்ட படிவுகள் (Biogenous sediments )
- நீரினால் உருவாக்கப்பட்ட படிவுகள் (Hydrogenous sediments )
- அண்டவெளியில் இருந்து வந்த படிவுகள் (Cosmogenous sediments )
# பொங்கல் (முதியோர் கல்வி மடல்)



**பொங்கல்** என்னும் முதியோர் கல்வி மடலானது புதிதாக எழுத்தறிவு பெற்ற முதியோருக்காக வே. தில்லைநாயகம் என்பவரால் எழுதப்பட்டது. 1955-56ஆம் கல்வியாண்டில் கோயமுத்தூர் நகரின் பீளமேடு பகுதியில், பி. எசு. சி. அறக்கட்டளையின் உதவியோடு, நடந்த முதியோர் இலக்கியப் பட்டறையில் இம்மடல் உருவாக்கப்பட்டது.  

1958ஆம் ஆண்டு நவம்பர் திங்கள் தமிழ்நாடு பொதுக்கல்வி இயக்குநரால் வெளியிடப்பட்டது. காடு, தோட்டம், வயல், பொங்கல் என்னும் தலைப்புகளில் நான்கு சிறுகட்டுரைகளைக் கொண்டது இம்மடல்.  

## காடு
ஆடிப் பட்டம் தேடி விதைத்தேன்.  

அவரை மொச்சை காட்டில் போட்டேன்.  

துவரைப் பயிரும் துணையாய்ப் போட்டேன்.  

பயிர் முளைத்தது, பசுமை கண்டது.  

ஆவணி வந்தது, மழையும் பெய்தது.  

அதனால் எல்லாம் நன்றாய் விளைந்தது.  

விளைந்த பலனை வீட்டில் சேர்த்தேன்.  

பசி தீர்ந்த்து, பணமும் வந்தது.  

மேலே கண்ட எட்டு அடிகளைக்கொண்டது காடு என்னும் முதற்கட்டுரை.  

## தோட்டம்
அதோ பார் எங்கள் தோட்டம்.  

சுற்றி இலுப்பை மரங்கள் உள்ளன.  

மாமரம் ஐந்து நடுவில் உள்ளன.  

ஒன்பது தென்னை ஓரம் உள்ளன.  

பெரிய கிணறு நடுவில் உள்ளது.  

நீர் இறைத்தேன், நன்றாய் வளர்ந்தன.  

பாடு பட்டேன், பலன் கண்டேன்.  

செல்வம் சேர்ந்தது, ஈகை வளர்ந்தது.  

மக்கள் யாவரும் மகிழ்ந்து வாழ்த்தினர்.  

மேலே கண்ட ஒன்பது அடிகளைக்கொண்டது தோட்டம் என்னும் இரண்டாம் கட்டுரை.  

## வயல்
ஊர் அருகில் எங்கள் வயல்.  

உழவு மாடு இரண்டு உண்டு.  

நன்கு உழுது நாற்று நட்டேன்.  

நீர்ப் பாய்ச்சி எரு போட்டேன்.  

களை எடுத்துக் கண்போல் காத்தேன்.  

கதிர் விட்டு மணி விளைந்தது.  

களத்தில் நெல் அடித்துக் குவித்தேன்.  

காசு வந்தது, கவலை பறந்தது.  

மேலே கண்ட எட்டு அடிகளைக்கொண்டது வயல் என்னும் மூன்றாவது கட்டுரை.  

## பொங்கல்
தை மாதம் பொங்கல் வந்தது.  

மங்கலப் பொங்கல் எங்கும் உண்டு.  

பொங்கல் வைத்துச் சூரியனை வணங்கினோம்.  

உழைப்பின் பயனை உண்டு களித்தோம்.  

மக்களுக்கு உழைத்த மாட்டைப் போற்றினோம்.  

மனைவி, மக்கள் யாவரும் மகிழ்ந்தோம்.  

உழைப்பு உயரும் உண்மை கண்டோம்.  

வாழ்க பொங்கல், வாழ்க வையம்.  

மேலே கண்ட எட்டு அடிகளைக்கொண்டது பொங்கல் என்னும் இறுதிக் கட்டுரை.  

## சான்றடைவு

## வெளி இணைப்பு
பொங்கல் என்னும் இச்சுவடியின் எண்மப்படி (Digitl Copy)
# விக்கிப்பீடியா:உங்களுக்குத் தெரியுமா/பெப்ரவரி 13, 2013


- உலகின் மிகப் பெரிய தாவரவியற் உள்ளடக்கங்களைக் கொண்ட இங்கிலாந்திலுள்ள **கியூ தாவரவியற் பூங்கா** சுமார் 300 ஏக்கர் பரப்பளவுள்ளது.

- தஜிகிஸ்தானில் உள்ள **நியுரெக் அணை** உலகின் மிக உயரமான அணையாகும்.

- பண்டைய தமிழகத்தைப் போலவே, **இன்கா நாகரிகத்தின் வேளாண்மை**யிலும் பொன்னேர் உழுதல் நிகழ்ச்சி நடைபெற்றது.

- நாகப்பட்டிணம் மாவட்டம்,கோடியக்கரைப் பகுதி சங்ககாலத்தில் **ஊணூர்** என்னும் பெயருடன் அன்றில் பறவைகளின் புகலிடமாகத் திகழ்ந்தது.

- பெட்ரோலியப் பிரித்தெடுப்புக்கு **பகுதிபடக் காய்ச்சி வடித்தல்** முறை பயன்படுகிறது.
# மின்காந்தத் தூண்டல்

**மின்காந்தத் தூண்டல்** (Electromagnetic induction) என்பது, ஒரு கடத்தி மாறும் காந்தப்பாயத்திற்கு ஆட்படும்போது, அக்கடத்தியின் இரு முனைகளுக்கிடையே மின்னழுத்தம் உண்டாகும் நிகழ்வைக் குறிக்கிறது. **பாரடேயின் மின்காந்தத் தூண்டல் விதிகள்** ( Faraday's law of electromagnetic induction ) இரு நிலைப்படும்.  

##### முதல் விதி
ஒரு முற்றுப்பெற்ற மின் சுற்றுடன் இணைந்த கடத்தியின் **காந்தப் பாயம்** (Flux) எப்போதெல்லாம் மாறுகிறதோ அப்போதெல்லாம் அந்தக் கடத்தியின் சுருளில் ஒரு மின் இயக்கு விசை(E.M.F) தோற்றுவிக்கப்படுகிறது அல்லது தூண்டப்படுகிறது எனக் கூறுகிறது. .இந்த விளைவு காந்த பாயம் மாறும்போது மட்டுமே ஏற்படும்.  

##### இரண்டாவது விதி
தூண்டப்பட்ட மின் இயக்குவிசையின் அளவு அலகு நேரக் காந்தப் பாயத்தின் மாறுபாட்டிற்கு நேர் வீதத்தில் உள்ளது.  

## வரலாறு
1831ல் மைக்கெல் ஃபாரடே என்பார் மின்காந்தத் தூண்டலைக் கண்டுபிடித்தார் என்று சொல்லப்படுகிறது. 1832ல் ஜோசப் ஹென்றி என்பாரும் சார்பில்லாமல் இதனை கண்டுபிடித்ததாகவும் அறியப்படுகிறது. ஆனால் ஃபாரடே தான் முதலில் இக்கண்டுபிடிப்பை வெளியிட்டார்.  

ஒரு மூடப்பட்ட சுற்று காந்தப் பாயத்துடன் தொடர்பு கொண்டிருக்கும்போது, அக்காந்தப் பாயத்தில் மாற்றத்தை ஏற்படுத்தினால், அதன் விளைவாக அச்சுற்றில் தூண்டப்படும் மின்னழுத்தம் அதில் மின்னோட்டத்தைத் தூண்டுகிறது. அவ்வாறு உருவாகும் மின்னழுத்தத்தைத் தூண்டப்பட்ட மின் இயக்கு விசை எனவும், அப்போது அச்சுற்றில் பாயும் மின்னோட்டத்தைத் தூண்டப்பட்ட மின்னோட்டம் என்றும் அழைப்பர்.
# வார்ப்புரு:Category redirect/doc



For the Wikipedia policy on redirecting categories, see .  

### Instructions

Example: To redirect from :Category:Authors to :Category:Writers, simply add the following to :Category:Authors:  
:<code></code>  

Do not this template.  

This template adds category pages to :Category:Wikipedia soft redirected categories.  

### Exceptions
- Non-empty categories will be listed at :Category:Wikipedia non-empty soft redirected categories.
- Infinite loops of length 1 will be listed at :Category:Wikipedia category-redirect box parameter needs fixing under ∞.
- Redirects with non-existent targets will be listed at :Category:Wikipedia category-redirect box parameter needs fixing under ∃.

=
# வார்ப்புரு:பகுப்பு வேறு/doc



This is the meta-template.  

This template helps other templates detect if they are on a "Category:" page or some "other" type of page.  

### Usage

This template usually takes two parameters, like this:  

<pre>  

</pre>  

If the template is on a "Category:" page, it will return this:  

:  

If the template is on any other page, it will return this:  

:  

A typical usage case could be to make it so that a template only adds a category when on category pages. Thus not adding other pages that just show the template. Like this:  

<pre>  

</pre>  

Or to warn that a template should not be used on other pages:  

<pre>  

</pre>  

Note that in the first case above the "other" parameter was not used, and in the second example the "category" parameter was empty.  

### Demospace

For testing and demonstration purposes this template can take a parameter named **demospace**.  

- If it has the value **category** it returns the category page text.
- It if has the value **other** or any other value such as the name of some other namespace it returns the other pages text.
- If the parameter is empty or undefined, the actual page type determines the result.

Like this:  

<pre>  

</pre>  

No matter on what kind of page the code above is used it will return this:  

:  

You can make it so your template also understands the **demospace** parameter. That means you can demonstrate the different appearances of your template in the documentation for your template. Then do like this:  

<pre>  

</pre>  

### Technical details

This template detects "Category talk:" pages as type **other**.  

This template works like , for more examples and technical details see full documentation there.  

=
# எச். ஏ. எல். ருத்ரா

**எச்ஏஎல் ருத்ரா** (*HAL Rudra*) என்பது ஒரு தாக்குதல் உலங்கு வானூர்தி ஆகும். இது இந்தியாவின் இந்துசுதான் வானறிவியல் நிறுவனத்தால் துருவ் வானூர்தியை மையாமாகக் கொண்டு இந்தியத் தரைப்படைக்காக உருவாக்கப்பட்டது.  

2011 மற்றும் 2013 க்கு இடையில், ருத்ராவின் விரிவான பறக்கும் சோதனைகள் நடந்தது. இந்த சோதனைகளின் போது இந்த உலங்கு வானூர்தியானது பெரும்பாலும் நிர்ணயிக்கப்பட்ட தேவைகளை பூர்த்தி செய்ததாக அல்லது விஞ்சியதாக நிரூபிக்கப்பட்டது. பிப்ரவரி 2013 இல் முதல் இரண்டு ருத்ரா உலங்கு வானூர்திகள் இந்திய இராணுவத்திடம் ஒப்படைக்கப்பட்டன.  

## விவரக்குறிப்புகள்
# 17



கிபி ஆண்டு **17** (**XVII**) என்பது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "பிளாக்கசு மற்றும் ரூபசு ஆளுநர்களின் ஆட்சி ஆண்டு" (*Year of the Consulship of Flaccus and Rufus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 770" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 17 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினேழாம் ஆண்டாகும்.  

## நிகழ்வுகள்
<onlyinclude>  
### இடம் வாரியாக
#### உரோமப் பேரரசு
- மே 26 - செர்ருஸ்கி, சாட்டி, மற்றும் எல்பா ஆற்ரின் மேற்கே உள்ள செருமனியப் பகுதிகளை வெற்றி கொண்ட செருமானிக்கசு ரோம் திரும்பினான்.
- கப்படோசியா (அனத்தோலியா) உரோமை மாகாணமானது.
#### ஐரோப்பா
- செருமானியாவில் உள்நாட்டுப் போர் ஆரம்பமானது.

#### இசுரேல்
- முதலாம் ஏரோதுவின் மகன் எரோட் அண்டிபாசு கலிலேயக் கடலின் மேற்குக் கரையில் திபேரியு நகரை அமைத்தான்.

#### ஆசியா
- அனத்தோலியாவில் ஏற்பட்ட நிலநடுக்கத்தில் சார்டிசு உட்படப் பல நகரங்கள் அழிந்தன.

#### கலை
- அப் ஊர்பி கொண்டிட்டா பற்றிய 142 பாகங்கள் அடங்கிய நூலை லிவி என்பவர் வெளியிட்டார்.
</onlyinclude>  

## இறப்புகள்
- ஆவிட், உரோமைப் புலவர்
- லிவி, உரோமை வரலாற்றாளர் (பி. கிமு 59)
# பனாரசு இந்து பல்கலைக்கழகம்


**காசி இந்து பல்கலைக்கழகம்** அல்லது **பனாரஸ் இந்து பல்கலைக்கழகம்** (Banaras Hindu University), இந்தி: काशी हिन्दू विश्वविद्यालय) (சுருக்கமாக **பிஎச்யூ** / *BHU*) உத்தரப் பிரதேசத்தின் வாரணாசியில் அமைந்துள்ள பொதுத்துறை நடுவண் பல்கலைக்கழகமாகும். 1916ஆம் ஆண்டில் பண்டிதர் மதன் மோகன் மாளவியாவால் நிறுவப்பட்ட இந்தப் பல்கலைக்கழகம் 30,000 மாணவர்கள் தங்கியிருந்து படிக்கும் வசதியுடன் ஆசியாவிலேயே பெரிய வளாகத்தைக் கொண்டுள்ளது. அமைந்துள்ள *இராசீவ்காந்தி தெற்கு வளாகத்தில்* *கிருஷி விஞ்ஞான் கேந்திரா* (வேளாண் அறிவியல் மையம்) அமைந்துள்ளது.  

பனாரசு இந்து பல்கலைகழகத்தில் நான்கு கல்விநிறுவனங்களும் 14 கல்வித்துறைகளும் 140 துறைகளும் உள்ளன. 34 நாடுகளிலிருந்து வரும் மாணவர்களின் எண்ணிக்கை 20,000க்குக் கூடுதலாக உள்ளது. இந்தப் பல்கலைக்கழக வளாகத்தில் தங்கியிருந்து படிக்கும் மாணவர்களுக்காக 60 தங்குவிடுதிகள் கட்டப்பட்டுள்ளன. இப்பல்கலைக்கழகத்தின் பொறியியல் (இ.தொக (பிஎச்யூ), அறிவியல் மொழியியல், தாளிதழியல், திரள் தொடர்பாடலியல், நிகழ்த்துகலைகள், சட்டம், வேளாண்மை, மருத்துவம் மற்றும் வணிக மேலாண்மை கல்லூரிகள் இந்தியாவின் சிறந்த தரம் வாய்ந்த கல்வி நிலையங்களாக விளங்குகின்றன. குறிப்பாக இங்குள்ள பிரான்சிய கற்கைத்துறை மிகவும் அறியப்பட்டது. இந்தப் பல்கலைக்கழகத்தின் பொறியியல் கல்லூரிகள் ஒன்றிணைக்கப்பட்டு சூன் 2012இல் இந்திய தொழில்நுட்பக் கழகமாக மாற்றப்பட்டது. 2021 செப்டம்பரில் தமிழ் படிப்புகளுக்காக மகாகவி சுப்பிரமணிய பாரதியின் பெயரில் தனி இருக்கை உருவாக்கப்படும் என்று பிரதமர் அறிவித்தார்.  

## சர்ச்சைகள்
2019இல் , விதிமுறைக்கு மாறாக வைக்கப்பட்ட ஆர்எஸ்எஸ் கொடியை அகற்றியதற்காக, இப் பல்கலைக்கழகத்தின் மூத்த பெண் அதிகாரியும்,  
தலைமை துணை நிர்வாகியாக இருந்தவருமான கிரண் தாம்லே கட்டாய ராஜினாமா செய்ய வைக்கப்பட்டார்.  

## சான்றுகோள்கள்
# 1700



**1700** (MDCC) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.  

## நிகழ்வுகள்
<onlyinclude>  
- சனவரி 1 - மேற்கு ஐரோப்பாவின் சீர்திருத்தத் திருச்சபை (இங்கிலாந்து தவிர்த்து) கிரெகொரியின் நாட்காட்டியைப் பயன்படுத்த ஆரம்பித்தது.
- சனவரி 1 - ரஷ்யா ஜூலியன் நாட்காட்டியை பயன்படுத்த ஆரம்பித்தது.
- சனவரி 26 - வட அமெரிக்காவின் வான்கூவர் தீவுக் கரையில் 8.7 முதல் 9.2 ரிக்டர் வரையான நிலநடுக்கம் ஏற்பட்டது. தீவின் மேற்குக் கரையில் முழுக்கிராமமும் அழிந்தது. எவரும் உயிர் தப்பவில்லை. இதனால் ஏற்பட்ட ஆழிப்பேரலை சப்பானைத் தாக்கி பெரும் சேதத்தை ஏற்படுத்தியது.
- பெப்ரவரி 3 – ஸ்கொட்லாந்தின் எடின்பரோவில் பரவிய தீ நகரின் மத்திய பகுதியை அழித்தது.
- பெப்ரவரி 27 - புதிய பிரித்தானியா தீவு கண்டுபிடிக்கப்பட்டது.
- மார்ச் 1 - புனித உரோமைப் பேரரசு, டென்மார்க், நோர்வே கிரெகொரியின் நாட்காட்டியை அறிமுகப்படுத்தின
- மார்ச் 1 - சுவீடன் தனது புதிய நாட்காட்டியை அறிமுகப்படுத்தியது.
- மார்ச் 25 – பிரான்சு, இங்கிலாந்து, ஒல்லாந்து நாடுகளுக்கிடையே லண்டனில் உடன்பாடு எட்டப்பட்டது.
- ஏப்ரல் - எத்தியோப்பியாவின் தலைநகர் கொண்டாரில் தீ பரவி அரண்மனைகள் உட்படப் பல கட்டடங்கள் அழிந்தன.
- சூலை 11 – கோட்பிரீட் லைப்னிட்ஸ் தலைமையில் புருசிய அறிவியல் கழகம் ஆரம்பிக்கப்பட்டது.
- ஆகத்து 18 – சுவீடன், டென்மார்க், நோர்வே ஆகிய நாடுகளுக்கிடையே அமைதி உடன்பாடு எட்டப்பட்டது. அதே நாளில் போலந்து மன்னர் இரண்டாம் அகஸ்தசு, உருசியாவின் முதலாம் பீட்டர் ஆகியோர் சுவீடன் மீது போர் தொடுத்தனர்.
- நவம்பர் 15 – பிரான்சின் பதினான்காம் லூயி தனது பேரன் ஐந்தாம் பிலிப்புக்காக எசுப்பானியாவின் மன்னனாக முடி சூடினான்.
- நவம்பர் 20 - சுவீடனின் பன்னிரண்டாம் சார்ல்ஸ் நார்வா என்ற இடத்தில் ரஷ்யாவின் முதலாம் பீட்டரைத் தோற்கடித்தான்.
- நவம்பர் 23 – பதினோராம் கிளெமென்ட் 243வது திருத்தந்தையாக முடிசூடினார்.
- நவம்பர் 30 - சுவீடனின் பன்னிரண்டாம் சார்ல்ஸ் தலைமையில் 8.500 இராணுவத்தினர் எஸ்தோனியாவில் நார்வா என்ற இடத்தில் பெரும் உருசியப்ப் படைகளை வென்றனர்.
- திசம்பர் 31 - 17 நூற்றாண்டின் கடைசி நாள்.

### தேதி அறியாதவை
- சிங்கங்கள் லிபியாவில் அழிந்து மறைந்தன.</onlyinclude>

## நாள் அறியப்படாதவை
- கின்னரப்பெட்டி முதன் முதலாக இத்தாலியின் புளோரன்சு நகரைச் சேர்ந்த மெடிச்சி குடும்பத்திற்காக அமைக்கப்பட்டது.

## பிறப்புகள்
- பெப்ரவரி 9 – டேனியல் பெர்னூலி, டச்சுக் கணிதவியலாளர் (இ. 1782)
- தாண்டவராய பிள்ளை, சிவகங்கைச் சீமையின் பிரதானி, தளவாய் (இ. 1773)

## நாட்காட்டி
# 1620கள்


**1620கள்** (*1620s*) என்றழைக்கப்படும் பத்தாண்டு காலம் 1620 ஆம் ஆண்டு துவங்கி 1629-இல் முடிவடைந்தது.  

## நாட்டுத் தலைவர்கள்
### முகலாயப் பேரரசர்கள்
- சகாங்கீர் (1605-1627)
- ஷாஜகான் (1628-1658)

### இலங்கையின் போர்த்துக்கீச ஆளுனர்கள்
- கொன்ஸ்டன்டீனோ டி சா டி நொரோனா 1618-1622
- ஜோர்ஜ் டோ அல்புகேர்க் 1622-1623
- கொன்ஸ்டன்டீனோ டி சா டி நொரோனா 1623-1630

## இறப்புகள்
- 1625 - முத்துத் தாண்டவர்
- 1627 மார்ச் 22 - பிலிப்பே டி ஒலிவேரா, யாழ்ப்பாணத்தின் முதலாவது போர்த்துக்கேய ஆளுநர்
- 1627 அக்டோபர் 28 - ஜஹாங்கீர், முகலாயப் பேரரசன் (பி. 1569)
# கிமு 3-ஆம் நூற்றாண்டு



ஆல்ப்சு மலைகளைக் கடத்தல்.]]  
. இப்பேரரசு ஈரான் முதல் வங்காளதேசம்/அசாம் வரை, நடு ஆசியா (ஆப்கானித்தான்) முதல் தமிழ்நாடு/தென்னிந்தியா வரை பரவியிருந்தது.]]  
**கிமு 2-ம் நூற்றாண்டு** (*2nd century BC*) என்பது கிமு 300 ஆம் ஆண்டின் முதலாவது நாளில் தொடங்கி கிமு 201 ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும்.  

இந்நூற்றாண்டின் முதல் சில பத்தாண்டுகள் கிழக்கே கிரேக்கர்களின் எலினிஸ்த இராச்சியங்கள், மற்றும் மேற்கே கார்த்தேசு (இன்றைய துனீசியாவில்) வணிக இராச்சியம் ஆகியன சமநிலையில் இருந்தன. உரோமைக் குடியரசுக்கும் கார்த்தேசுவுக்கும் இடையில் இடம்பெற்ற சர்ச்சை இச்சமநிலையைக் குலத்தது. அடுத்தடுத்த பத்தாண்டுகளில், உரோமர்களுடனான பியூனிக்குகளின் போரில் வடக்கு ஆப்பிரிக்காவின் கார்த்தாசீனியக் குடியரசு அழிக்கப்பட்டது. இரண்டாம் பியூனிக்குப் போரை அடுத்து நடுநிலக் கடலின் மேற்கே உரோமர்களின் செல்வாக்கு அதிகரித்தது.  

இந்தியாவில், அசோகர் மௌரியப் பேரரசை ஆண்டார். சங்ககாலப் பாண்டியர், முற்காலச் சோழர்கள், சேரர் வம்சங்கள் தமிழகத்தை ஆண்டன. மங்கோலியாவில் சியோங் நூ தனது ஆட்சியின் உச்சியில் இருந்தான். சின் ஷி ஹுவாங் சின் அரசமரபை தாபித்து சீனாவின் முதலாவது குறுகியகால பேரரசை நிறுவினான். இதன் பின்னர் ஆன் அரசமரபு தோன்றியது.  

## நிகழ்வுகள்
- கிமு 290கள் - பிந்துசாரர் தனது தந்தை சந்திரகுப்த மவுரியருக்கு அடுத்ததாக மௌரியப் பேரரசர் ஆனார்.
- கிமு 288 - அனுராதபுரத்தில் புனித வெள்ளரசு மரக்கிளை நாட்டப்பட்டது.
- கிமு 280 - ரோடொஸின் கொலோசஸ் கட்டி முடிக்கப்பட்டது.
- கிமு 275 - பாபிலோன் வரலாறு முடிவு.
- கிமு 273 – கிமு 232 - பேரரசர் அசோகர் மௌரியப் பேரரசை ஆண்டார்.
- கிமு 218 - ஹன்னிபால் ஆல்ப்ஸ் மலையை தாண்டி இத்தாலியுள் புகுந்தான்.
- கிமு 214 - சின் ஷி ஹுவாங் சீனப் பெருஞ்சுவரைக் கட்ட உத்தரவிட்டார்.
- மகிந்த தேரர் இலங்கை சென்று மன்னன் தேவநம்பிய தீசனை பௌத்தத்திற்கு மதம் மாற்றினார்.
- இந்திய வணிகர்கள் அராபியத் தீபகற்பத்துக்கு அடிக்கடி சென்று வந்தனர்.
- சீனாவின் ஆன் அரசமரபு தொடங்கியது. (கிமு 202 – கிபி 220).
- அலெக்சாந்திரியாவின் கலங்கரை விளக்கம் கட்டப்பட்டது.

## கண்டுபிடிப்புகள்
- எராட்டோஸ்தீனசு புவியின் விட்டத்தை துல்லியமாகக் கணக்கிட்டார்.
- சீனாவில் வெய்ச்சி விளையாட்டு ஆரம்பம்.
- எகிப்தில் நெட்டாண்டுகள் அறிமுகப்படுத்தப்பட்டது. ஆனாலும் இது கிமு 55 இலேயே அதிகாரபூர்வமாக்கப்பட்டது.
- கிமு 293: முதலாவது ரோமன் சூரிய மணி காட்டி அறிமுகம்.
- சீனாவில் இருந்து பட்டு ஐரோப்பாவுக்கு ஏற்றுமதியானது.

## முக்கிய நபர்கள்
- மென்சியசு, சீன மெய்யியலாளர் (கிமு 371 – கிமு 289)
- யூக்ளிடு, (கிமு 365– கிமு 275)
- இளஞ்சேட்சென்னி, சோழ மன்னர் (~கிமு 301)
- பேரரசர் அசோகர், மௌரியப் பேரரசர் (கிமு 273 – கிமு 232)
- ஆர்க்கிமிடீஸ், (~கிமு 287 – கிமு 212)
- எரடோசுதெனீசு, கிரேக்க கணிதவியலாளர் (கிமு 276 – கிமு 194)
- சின் ஷி ஹுவாங், சீனப் பேரரசர் (கிமு 259 – கிமு 210)
- ஹன்னிபால் (கிமு 247 – கிமு 182)
# மல்லியம்மன் துர்கம்



**மல்லியம்மன் துர்கம்** (Malli Amman Durgham) என்பது மேற்குத் தொடர்ச்சி மலையில், ஈரோடு மாவட்டம், சத்தியமங்கலம் வட்டம், கடம்பூர் வனப் பகுதியில் அமைந்துள்ள ஒரு சிறு கிராமம். இந்த ஊருக்குக் கெம்ப நாயக்கன் பாளையம் முதல் கடம்பூர் சாலையில் இரண்டாவது மைல் என்னும் இடத்திலிருந்து சுமார் 7 கிலோ மீட்டர் தூரம் செங்குத்தான மலைகளில் கால்நடையாக ஏறிச் செல்ல வேண்டும் அல்லது கல்கடம்பூர் சென்று சுமார் 10 கிலோ மீட்டர் சாய்வான மலைகளிலும் ஏறிச் செல்ல வேண்டும். இங்கு சுமார் மொத்தம் 110 வீடுகளும், 75 குடும்பங்களும் இங்கு உள்ளன.  

## வரலாறு
இந்தக் கிராமம் கடந்த இரு நூற்றாண்டுகளாக இருந்ததற்கான ஆதாரங்கள் நிறையவே உள்ளன. இங்கு பிரித்தானியர்கள் கொடுத்த துப்பாக்கி உரிமமும், நிலப்பட்டாக்களும் கூட இங்குள்ள மக்களிடம் உள்ளன.  

### இதன் அண்மையிலுள்ள ஊர்கள்
கெம்ப நாயக்கன் பாளையம்  

## ஆதாரங்கள்